इन्हें बचाने इटली ने लॉन्च किया ऑपरेशन, कल ही 14 लोगों की मौत हुई थी
Italy's Coast Guard Launches Rescue Operation to Save Over 1300 People Stranded at Sea in Calabria Region इटली के कोस्ट गार्ड्स ने कैलेब्रिया रीजन में समुद्र में फंसे कम से कम 1300 लोगों को बचाने के लिए रेस्क्यू ऑपरेशन लॉन्च किया है।
अपना देश छोड़कर यूरोप पहुंचने के लिए रिफ्यूजी लगातार अपनी जान खतरे में डाल रहे हैं। पिछले महीने हुए हादसे के बाद एक बार फिर से खबर है कि इटली के कैलेब्रिया रीजन में 1300 रिफ्यूजी फंसे हुए हैं। जिन्हें बचाने के लिए इटली के कोस्ट गार्ड्स ने रेस्क्यू ऑपरेशन लॉन्च किया है। ये रिफ्यूजी अलग-अलग जगहों से यूरोप आने की कोशिश कर रहे थे। हालांकि अभी तक ये नहीं पता चल पाया है कि ये किन देशों के हैं।
इटालियन कोस्ट गार्ड ने इसकी जानकारी देते हुए बताया कि ये ऑपरेशन काफी मुश्किल होने वाला है। क्योंकि, बचाए जाने वाले लोगों की तादाद काफी ज्यादा है जो बोट्स में जहां-तहां भटक रहे हैं। पहले 500 लोगों को बचाने के लिए कोस्ट गार्ड ने अपने वेसल्स को भेजा है।
इटली की नेवी से भी मदद मांगी गई
ये 500 लोग एक बोट पर इटालियन पेनिनसुला से 1125 किलोमीटर की दूरी पर हैं। वहीं एक दूसरे वेसल से 800 लोगों को बचाया जाएगा जो दो अलग-अलग नावों में सवार हैं। 
1300 लोगों को बचाने के लिए कोस्टगार्ड्स ने नेवी से भी मदद मांगी थी। जिसके बाद मिलिट्री शिप भी पूरी तेजी इन लोगों तक पहुंचने की कोशिश कर रही है। इसका एक वीडियो भी जारी किया गया है। जिसमें समुद्र में फंसे लोगों तक पहुंच रही बोट्स को दिखाया गया है।
दरअसल पिछले महीने ही इटली पहुंचने के दौरान प्रवासियों की एक बोट चट्टान से टकराकर डूब गई थी। जिसमें 73 लोगों की मौत हो गई थी। जो ज्यादातर पाकिस्तान और अफगानिस्तान के थे। इस हादसे पर इटली की राइट विंग सरकार की खूब आलोचना हुई थी। प्रधानमंत्री जॉर्जिया मेलोनी की सरकार पर प्रवासियों को सही समय पर बचाने के लिए एक्शन नहीं लेने के आरोप लगे थे।
ट्यूनिशिया से इटली आने वाले 14 लोगों की मौत हुई
अलजजीरा की रिपोर्ट के मुताबिक कल यानी शुक्रवार को ट्यूनिशिया से इटली के लिए निकली बोट के डूब जाने से 14 लोगों की मौत हो गई थी। जबकि 54 लोगों को बचा लिया गया। ये हादसा मैडिटरेनियन सी में हुआ ।
लगातार हो रहे हादसों के बाद भी इटली पहुंच रहे प्रवासी
इटली पहुंचने के लिए प्रवासी गैर कानूनी तरीकों का इस्तेमाल कर रहे हैं जिनमें लगातार उनकी जान जा रही है। फिर वो रुकने का नाम नहीं ले रहे हैं। रिपोर्ट के मुताबिक इस साल बुधवार तक बोट के जरिए 3 हजार रिफ्यूजी इटली पहुंचे हैं। जबकि शुक्रवार को वहां के कोस्ट गार्ड्स ने इटली के सदर्न आइलैंड से 500 लोगों को बचाया था। इस आइलैंड पर गुरुवार को 41 बोटों से 1869 रिफ्यूजी पहुंचे थे।
28 फरवरी को हुए हादसे के आरोपियों को सजा मिलेगी